A guerra continó sin de resolución clara, con momentos de predominio no decisivo ta cadagún d'os contendients, dica 1364, quan que en a batalla d'Auray os angleses obtenioron una victoria decisiva sobre os franceses y os mercenarios de Bertrand du Guesclin, fendo asinas que se plegase a un tractato, o Tractato de Guérande, que proclamó duque de Bretanya a Chuan IV, fillo de Chuan de Montfort y Chuana de Flandres. O primer acto d'o nuevo duque estió a sinyatura d'una alianza con o Reino d'Anglaterra, continando dende ixe inte o ducato de Bretanya a suya partecipación en a Guerra d'os Cient Anyos chunto a lo reino d'Anglaterra.